Diari Oficial de la Generalitat Valenciana


Sumari del DOGV 4967, del 16-03-2005 (2005/2118)

Informació pública sobre l'aprovació de la modificació del projecte d'urbanització del sector V.
------------------------------------------------------------------------------------------------

### Dades del document

Número de DOGV
:   4967

Data del DOGV
:   16-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2118


Organisme emissor
:   Ajuntament de l'Eliana

Tipus de document
:   Anunci

Informació pública sobre l'aprovació de la modificació del projecte d'urbanització del sector V. [2005/A2118]
  
José María Ángel Batalla, alcalde president de l'Ajuntament de l'Eliana, fa saber:
  
Que el Ple de l'Ajuntament, en la sessió del dia 27 de gener de 2005, va adoptar entre altres, l'acord següent:
  
«Vist l'expedient 4/2004, relatiu a la modificació del projecte d'urbanització del sector V.
  
Vist: que en data 22 d'abril de 2004 Vicente Viñes Simarro, en representació de la mercantil Guadalmedina, SA, presenta el projecte de modificació del projecte d'urbanització aprovat en el seu moment pel Ple de l'Ajuntament, a l'àmbit del sector V.
  
Vist: que, exigida la documentació complementària i/o aclaridora pels serveis tècnics municipals, es formalitza en data 19 de març de 2004.
  
Vist: que s'han complit els tràmits legals exigits per l'article 53, en relació amb l'article 46 de la LRAU, sotmetent l'esmentat projecte a informació pública mitjançant un avís als titulars cadastrals, publicació en el diari Levante en data 10 de juny de 2004, i Diari Oficial de la Generalitat Valenciana de 25 de juny de 2004.
  
Vist: que l'Ajuntament de la Pobla de Vallbona va manifestar verbalment la necessitat d'aprovació de l'esmentat projecte i va dictar amb tal objecte el Decret d'Alcaldia de 10 de desembre de 2004.
  
Vist: que el dit Ajuntament va manifestar l'afectació del projecte a terrenys pertanyents a Famito 2, SL, al seu terme municipal, i que l'escrit de l'esmentada mercantil on manifesta la seua conformitat figura en l'expedient.
  
Atés: l'informe emés pels tècnics municipals, que és com es diu tot seguit:
  
«Les modificacions respecte del projecte inicial presentat i aprovat consisteixen en:
  
- Creació de la xarxa de gas (no prevista en el projecte anterior).
  
- Augment del nombre de places d'aparcament.
  
- Disseny i redefinició de les zones enjardinades.
  
- Actualització i modernització de l'enllumenat públic mitjançant la col·locació de lluminàries de disseny.
  
- Creació d'un nou centre de transformació que millora i augmenta la capacitat de proveïment d'energia elèctrica.
  
- Creació de glorietes a les interseccions del carrer 1 amb els carrers 2 i Tuéjar.
  
- Augment de l'amplària de secció viària al carrer 1.
  
- Execució completa del vial perimetral de la unitat d'execució, cosa que implica actuar sobre 4.425 metres quadrats ubicats fora del sector.
  
Tot això suposa millores i ampliació de serveis, per això, ajustant-se a la definició del projecte actual, a les normes subsidiàries vigents i a la resta de normativa aplicable (instal·lacions, etc.), s'estima que es pot aprovar el projecte d'urbanització modificat.»
  
La corporació, per unanimitat, acorda:
  
Primer
  
Aprovar el projecte de modificació del d'urbanització del sector V, presentat en data 22 d'abril de 2004, i plànol aclaridor de 19 de maig de 2004.
  
Segon
  
Assumir l'informe tècnic municipal transcrit en la part expositiva.
  
Tercer
  
El present acord haurà de ser notificat tant als titulars cadastrals com registrals que consten com a tals en l'expedient, i haurà de ser publicat en el Diari Oficial de la Generalitat Valenciana.
  
Contra el present acord, que posa fi a la via administrativa, podeu interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció de la present notificació; potestativament, podreu interposar un recurs de reposició davant del mateix òrgan que ha dictat l'acord que se li notifica, en el termini d'un mes, comptador des de l'endemà de la data de la present notificació, sense perjudici que pugueu interposar qualsevol altres recurs que considereu oportú. Una vegada interposat el recurs potestatiu de reposició, no podreu interposar el contenciós fins que no siga resolt expressament el primer o s'haja produït la seua desestimació presumpta, cosa que tindrà lloc una vegada haja transcorregut el termini d'un mes des de la interposició. Tot això de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa, i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.